CELEX: 62018TA0578
Language: da
Date: 2020-07-08 00:00:00
Title: Sag T-578/18: Rettens dom af 8. juli 2020 — CA Consumer Finance mod ECB (Økonomisk og monetær politik – tilsyn med kreditinstitutter – artikel 18, stk. 1, i forordning (EU) nr. 1024/2013 – administrativ bøde, som ECB pålægger et kreditinstitut – artikel 26, stk. 3, første afsnit, i forordning (EU) nr. 575/2013 – vedvarende overtrædelse af kapitalgrundlagskrav – uagtsom overtrædelse – retten til forsvar – bødens størrelse – begrundelsespligt)

5.10.2020   
            
            
               DA
            
            
               Den Europæiske Unions Tidende
            
            
               C 329/15
            
         
      Rettens dom af 8. juli 2020 — CA Consumer Finance mod ECB
      (Sag T-578/18) (1)
      
      (Økonomisk og monetær politik - tilsyn med kreditinstitutter - artikel 18, stk. 1, i forordning (EU) nr. 1024/2013 - administrativ bøde, som ECB pålægger et kreditinstitut - artikel 26, stk. 3, første afsnit, i forordning (EU) nr. 575/2013 - vedvarende overtrædelse af kapitalgrundlagskrav - uagtsom overtrædelse - retten til forsvar - bødens størrelse - begrundelsespligt)
      (2020/C 329/31)
      Processprog: fransk
      
         Parter
      
      
         Sagsøger: CA Consumer Finance (Massy, Frankrig) (ved advokaterne A. Champsaur og A. Delors)
      
         Sagsøgt: Den Europæiske Centralbank (ved C. Hernández Saseta, A. Pizzolla og D. Segoin, som befuldmægtigede)
      
         Sagens genstand
      
      Søgsmål støttet på artikel 263 TEUF med påstand om annullation af afgørelse ECB/SSM/2018-FRCAG-77 af 16. juli 2018, truffet i henhold til artikel 18, stk. 1, i Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (EUT 2013, L 287, s. 63), der pålægger sagsøgeren en administrativ bøde på 200 000 EUR for vedvarende overtrædelse af de kapitalgrundlagskrav, der er fastsat i artikel 26, stk. 3, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (EUT 2013, L 176, s. 1, berigtiget i EUT 2013, L 208, s. 68, og EUT 2013, L 321, s. 6).
      
         Konklusion
      
      
                  1)
               
               
                  Afgørelse ECB/SSM/2018-FRCAG-77 af 16. juli 2018 fra Den Europæiske Centralbank (ECB) annulleres, for så vidt som den pålægger CA Consumer Finance en administrativ bøde på 200 000 EUR.
               
            
                  2)
               
               
                  I øvrigt frifindes ECB.
               
            
                  3)
               
               
                  CA Consumer Finance bærer sine egne omkostninger.
               
            
                  4)
               
               
                  ECB bærer sine egne omkostninger.
               
            
         (1)  EUT C 436 af 3.12.2018.